Up-3326/07
Natisni
Opravilna št.:
Up-3326/07
Datum odločitve:
27. 2. 2008
ECLI:
ECLI:SI:USRS:2008:Up.3326.07
Akt:
Ustavna pritožba zoper ravnanje Višjega sodišča v Ljubljani v pritožbenem postopku, ki je tekel pod št. IV Cp 2943/2007
Izrek:
Ustavna pritožba zoper ravnanje Višjega sodišča v Ljubljani v pritožbenem postopku, ki je tekel pod št. IV Cp 2943/2007, se zavrže.
Evidenčni stavek:
Izpodbijani akt ni posamičen akt, s katerim je bilo odločeno o pritožnikovi pravici ali obveznosti, zato ustavna pritožba zoper takšen akt ni dopustna.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 55.b.1.1,  Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Rolanda Hribar, Dobrnič
Datum vloge:
24. 10. 2007
Vrsta odločitve:
sklep
Vrsta rešitve:
zavrženje
Dokument:
US28010
Dokument v PDF obliki:
Up-3326-07.pdf
104 KB
Prenesite datoteko
Up-3326/07
27. 2. 2008
SKLEP
Senat Ustavnega sodišča je v postopku za preizkus ustavne pritožbe, ki jo je vložila Rolanda Hribar, Dobrnič, ki jo zastopa Milan Vajda, odvetnik v Ljubljani, na seji 27. februarja 2008
sklenil:
Ustavna pritožba zoper ravnanje Višjega sodišča v Ljubljani v pritožbenem postopku, ki je tekel pod št. IV Cp 2943/2007, se zavrže.
Obrazložitev
1. Pritožnica z ustavno pritožbo formalno izpodbija sklep, s katerim je Višje sodišče ugodilo njeni pritožbi in izpodbijano prvostopenjsko sodbo razveljavilo v 4. točki I. odstavka izreka in v 1. točki II. odstavka izreka ter zadevo v tem obsegu vrnilo sodišču prve stopnje v novo odločanje. Po vsebini pa pritožnica Višjemu sodišču očita, da ni v celoti odločilo o njeni pritožbi zoper sodbo sodišča prve stopnje in da je zato nastala pravna negotovost, ali je preostali (tj. nerazveljavljeni) del prvostopenjske sodbe postal pravnomočen. Po mnenju pritožnice gre za kršitev 22. in 23. člena Ustave.
2. Po prvem odstavku 50. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) je ustavno pritožbo mogoče vložiti zoper posamični akt državnega organa, organa lokalne skupnosti ali nosilca javnih pooblastil. Pritožnica z zatrjevanjem, da Višje sodišče ni v celoti odločilo o njeni pritožbi zoper prvostopenjsko sodbo, sodišču očita opustitev dolžnega ravnanja. Ustavno sodišče pojasnjuje, da ustavna pritožba neposredno zoper ravnanje oziroma opustitev dolžnega ravnanja sodišča ni mogoča.
3. Ker torej ne gre za posamičen akt državnega organa, organa lokalne skupnosti ali nosilca javnih pooblastil, s katerim bi bilo odločeno o pritožničini pravici, obveznosti ali pravni koristi, je senat Ustavnega sodišča ustavno pritožbo zavrgel.
4. Senat je ta sklep sprejel na podlagi prve alineje prvega odstavka 55.b člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednica senata mag. Marija Krisper Kramberger ter člana dr. Janez Čebulj in Jože Tratnik. Sklep je sprejel soglasno.
mag. Marija Krisper Kramberger
Predsednica senata